 Russia 2018: Ta ni yóò gba golden boot ní Russia? Harry Kane ni ọpọ olólùfẹ eré bọọlù lérò pé yóò Golden Boot ní Russia Ọgọjọ ayo o din mẹta ni awọn agbabọọlu ti gba sawọn ninu ifẹsẹwọnsẹ ọgọta ti wọn gba lati igba ti idije naa ti bẹrẹ. Ẹlẹsẹ ayo to jẹ ọmọbibi ilẹ Gẹẹsi Harry Kane lo n siwaju ninu awọn ti wọn gba bọọlu sawọn ju ni Russia pẹlu ami ayo mẹfa. Àwọn iròyin tì ẹ leè ní ìfẹ síí: Kane yoo ni anfani lati fi kun ami ayo rẹ nigba ti ilẹ Gẹẹsi ba koju Croatia ninu ifẹsẹwọnsẹ to kangun si aṣekagba wọn lỌjọru. Ẹgbẹ agbábọọlù ilẹ Gẹẹsí dé ìpele tó kángun sí àṣekágbá nínú ìdíje ife ẹyẹ àgbáyé fún ìgbà àkọkọ ní ọdún méjìdínlọgbọn Agbaọjẹ agbabọọlu Cristiano Ronaldo to jẹ ọmọbibi orilẹede Portugal gba ayo mẹrin sawọn ki orilẹede naa to lọle lati Russia. Cristiano Ronaldo wá lára àwọn àgbàọjẹ agbábọọlù tí kò gba ife ẹyẹ àgbáyé rí Ẹlẹsẹ ayo Romelu Lukaku to n gba bọọlu fun Belgium naa ti gba ayo mẹrin sawọn, o si ni anfani lati fikun ami ayo rẹ nigbati Belgium ba koju France. Ikọ Belgium fakọyọ nígbàtí lé Brazil lọlé láti Russia Ọmọ ilẹ Russia ti wọn n gbalejo idije ife ẹyẹ agbaye Denis Cheryshev naa wa lara awọn to ti gbayo mẹrin sawọn ni Russia. Orílẹèdè Russia gbìyànjú ṣùgbọn wan kùnà láti kọjá ìpele quarter finals nínú ife ẹyẹ àgbáyé Antoine Griezmann to jẹ agbabọọlu iwaju fun orilẹede France naa ko gbẹyin ninu awọn ẹlẹsẹ ayo lẹyin ti o ti gbayo mẹta wọle. Ọdún 1998 ni ikọ France ti gba ife ẹyẹ àgbáyé kẹyìn Kylian Mbappe ti oun naa jẹ ọmọbibi ilẹ France ni ami ayo mẹta ninu idije ife ẹyẹ agbaye to n lọ. Kylian Mbappe fakọyọ nínú ìfẹsẹwọnsẹ láàrin France àti Uruguay Diego Costa ti o ti dero ile bayi pẹlu ẹgbẹ agbabọọlu Spain naa gbayo mẹta sawọn ki wọn to lọle lati Russia. Ọmọbíbí orílẹèdè Brazil ni Diego Costa ṣùgbọn ó pinu láti máa ṣojú ilẹ Spain : Idije fun agbabọọlu ti yoo gba ami ẹyẹ fun ẹni to gba bọọlu sawọn ju Golden Boot ninu idije ife ẹyẹ agbaye ti gbona sii bayii bi idije naa ti wọ ipele to kangun si aṣekagba. 